ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ky ky ky ky ky ky ky ky ky ky ky ky ky ky ky ky ky ky tt ky ru ky ky ky ky ky ky ky ky ky ky ky ky ky ky ru ru
"Айат пресс", 12.02.09 - 16-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Бири-бирибизди кээде жактырсак, кээде жактырбайбыз" дейт
Ырчы, актриса Асема продюсери Акжол экөө 4 жыл тааныш болуп жүрүп үйлөнүшкөн. Чогуу түтүн булаткандарына 1 жыл болду. Жубайлардын жеке турмушу, сүйүү, кызганыч, таарынычтары туурасындагы кеп мынамындай...
- Бир жылдан бери ортоңордо болгон мамиле...
Асема: - Ар үйбүлөдө эле казан-аяк "бүтүн" турбаса керек. Акжолдун сүйүүсүнө караганда менин сүйүүм күчтүүбү же кандай, билбейм, болбогон жерден бул байкушту кызганып, урушту мен баштап турам.
Акжол: - Опурталдуу уруш болелек. Асема негизи үйдө отурганды жаман көрөт. Же мага талгак болгонбу, үйдөн чыгарым менен телефон чалып, SМS жөнөтүп, "эмне кылып атасың?", "каяктасың?" дегенин койбойт. Буга "отчет" берип атып, кээде өзүм да тамтаңдай баштайм. Сөзүңөн чалындың, өлдүң. Жеке ишканам бар, кечке жумуштамын. "Канчада келесиң?" "мынчада" деп коюп, айткан убакытта келе албай калам. Келсем, кабагы жер шыпырып калган болот. Көктүгүнөн эки күн сүйлөбөй коркутат. Жабышып атып, кечирим сурайм. Кээде билип туруп деле атайылап кылат.
Асема: - Эң жаман көргөнүм, бир нерсеге убада берип коюп, аткарбайт десең. Анан "тылтыйам" да...
- А кызганычка келгенде Акжол өзү кандай?
- Акжол менин күйөрмандарымдан келген SМSтерди жанталашып окугусу келет. А мен ага каршымын. Алар "сүйөм-күйөм" дебесе да, ал жайымды сурап, жакшы ой-тилектерин жазышат. Анан ошого эле мени кызгана берет.
Акжол: - Кызтекедей болуп SМS жазган эркектерди жек көрөм. Жазгандарды көрсөм, башын жулуп алат элем.
Асема: - Мен керек болсо Акжолду телевизордон кызганам. Дайыма кыймылда жүргөн жаным, үйдө отуруп калганга көнбөй, буулугуп жүрөм. Ошондуктан Акжол мага көбүрөк көңүл бурушун каалайм. Анан бул жумуштан келет да телевизор кучактап отура берет, жиним ушундай келет дейсиң.
- "Эркектин шапалагы болбосо, аялдын шайтаны күч алат" демекчи, шапалакка кандайсың?
Акжол: - Сиз мени тукурганы келгенсизби, Аида? Тамаша. Дегеле аялзаты назик жан да. Аялды уруу - наадандык. Негизи келинчегимди эле эмес, жашоодо деле кара күчкө каршымын. Асема мага кайнак суу куюп жиберсе деле урбайт болушум керек. Аябай жиним келгенде, сыртка чыгарбай ичимен сөгүнүп, эшикке чыгып кетем.
- Жолдошуң кайын журтка кандай күйөө бала?
Асема: - Ата-энемдин сүйкүмдүү кичүү кызы баягы Асема эмесмин. Азыр менден көрө Акжолду көбүрөк жакшы көрүшөт. Сенден көрө Акжол жакшы, Акжолго жакшылап көңүл бур дешип, менден мурун Акжолду сурашат. Үйгө барганда мени менен биринчи учурашпай, күйөө баласы менен учурашышат. Ошондо булардын кызы Акжол болуп калганбы деп таарынып алам...
Акжол: - Кайната-кайненем билимдүү, интеллектүү адамдар. Короого чыгып бирдеме кылайын десең эле, "отур, кылба, күйөө баланы пайгамбар сыйлаптыр" деп турушат. Жума сайын бешбармак кылып чакырышат. Барсаң, казан-аякка аралаштырбайт.
- "Төркүнү жакындын төшөгү жыйылбайт" демекчи, Асема ата-энесине көп каттайбы?
Акжол: - Бат-бат барса, сүйүнбөймбү. "Үйдө жалгыз отурбай, бар" десем да барбайт. Жок, буга мен эле керекмин. Маңдайында какайып отурушум керек.
Асема: - Үйгө апамды чакыр, курбуларыңды чакыр же конокко бар дейт. А мен ага көнбөйм.
- Асема үйдө кандай кожейке?
Акжол: - Ишти көңүлүнө жараша кылат. Тамакты жасаса, даамдуу жасайт. Көңүлү келбей жасаса... Үйгө келип, "нан, чай барбы? Эмне алып келейин?" десең, үн-сөз жок, сүйлөбөй калат. Маанайы жокто, түк эч нерсе кылбайт. Маанайы жакшы кезде кылбаганды кылат. Кээде "эмне жасап берейин?" дейт. Мен "күлчөтай" дейм. Күлчатайдын убарасы көп да. Камыр жууруп, жайгыча жанында мен какылдап, зериктирбей отурушум керек.
Асема: - Акжол деле тамак жасап калат, бирок даамы жок. Эртең мененкисин жумуртка кууруп берет, анысы болбой калып, кайра өзүм жасап берем.
- Аял катары кайсы сапатын баалайсың?
Акжол: - Тажаалдыгын, көктүгүн баалайм. Себеби, гороскоп боюнча чаянмын. Күнүмдүк турмушта бирөө менен алышып турбасам болбойт. Асема мени менен дайыма бирге болсо, мүмкүн тажап кетмекмин. Ошо бирге эмес үчүн дайыма мага таарынып жүрөт. Жашообуз ошонусу менен кызык өтүп атат.
Асема: - Адамдагы боорукерлик сапат жакшы дечи. Акжол боорукерлигинен көп адамга жардам берет. Бирок, жардам берген адамдары буга күйбөйт. Досторунун арасында жарма достору да бар. Мен аны көрүп, билип эле жүрөм. Өзү алардан эч нерсесин аянбайт.
- Эркектин кой сойгону, аялдын сайма сайганы менен тең экен.
Акжол: - Чоң атам койчу болгон. Үйдө балдардын кичүүсү мен элем, анан ара-тородо кармалашып калчумун. Окууну бүткөнү шаарга келдим, шаарда кайдан кой союш. Кайнежемдер төркүлөтүп чакырганда кой союлуп, эт тартылды. "Кичүүсү сен экенсиң" деп, мага баш тартышты. Башты кармаган бойдон оозум ачылып отуруп калыпмын. Себеби аны мүчөлөп таратканды билбейм да. Ошол жерден таякеме: "сизге уят болсом да, башкаларга уят болбоюн" деп, башты мүчөлөгөндү үйрөнбөдүмбү, кашайып.
- Кайын журтка төркүлөп барганда кой сойдуруп сынаган жокпу?
Акжол: - Түндүк-түштүк болгондон кийин, барыбир эки жердин салты бөлөк. Анан ортодон эки жак сүйлөшүп туруп, бардык салтты жыйыштырып, орусча свадьбага токтолгонбуз.
Асема: - Менин үйбүлөм ырым-жырымга көп маани бербейт. "Барышып-келишмей" жок деп, баары алдынала сүйлөшүлгөн. Ошондуктан свадьба болду, бирок кыргызча нике кыйдырдык.
Акжол: - Мен Турцияда жүргөндө эле экөөбүз телефон аркылуу сүйлөшчүбүз. Апам "үйлөн" деп жүрчү. Бир күнү эле ата-энеме "даярдангыла, үйлөнөм" дедим. "Ким?" дейт, "Боз Салкындагы" Асема" десем, ооздору ачылып калган. Негизи бизде түштүктө "алыстан аял албайсың" дешет, бирок менин ата-энем тараптан бут тосуу болгон жок. "Сени сүйгөн, билимдүү кыз болсо эле болду" дешти. Ата-энем келип сөйкө салып, эки куда сүйлөшүп, бири-бирине дал келип, дароо эле тил табышышты. Мунун атасы да волейболист, менин атам да волейболист. Экөөбүздүн апаларыбыз тең чыгармачыл адамдар.
- Кайындардын алдында кандай келин болду анан?
Акжол: - Кандай келин экени билине элек, себеби, Баткенге бара элек да. Тойго келишти, бияктан коноктодук. Асеманын чайын эки күн ичишти, анан кайра эле жөнөп кетишти. Үйлөнгөндөн кийин "бал айын" өткөрөбүз дедик эле, ал оюбуз Асеманын киносуна байланыштуу ишке ашкан жок. Максатым, өзүмдүн жериме келинчегимди алып барып, той өткөрүп, чоң атамдын батасын алып, өз колубуз менен чай берсек. Чоң атам тойго келе албай калган.
- Илгертен эле үйдүн кичүү баласы ата-эненин колунда калат эмеспи. Айылга жашап калсаң кантээр элең?
Асема: - Өзүм шаардык болсом, шаарда чыгармачылыгыбыз, ишибиз жүрүп жатса, кантип айылга барып жашайм. Андан көрө ата-энебизди шаарга алып келип, чогуу жашаганыбыз оң. Айылга көнүп деле кетет болушум керек, бирок ал жөнүндө сөз боло элек.
Акжол: - Азырынча бул олуттуу маселе деле эмес. Ата-энем жаш, экөө тең иштейт. Бизге муктаж эмес. 10 күнгө, бир айга барышыбыз мүмкүн. Тескерисинче, айылга барсам эле апам шаарга кууп турат. Экөөбүз тең чыгармачыл адам болгондон кийин, алдыга койгон максаттарыбыз көп. Ал максаттарыбызды биз шаардан гана ишке ашыра алабыз.
- Ый менен күлкү аякташ демекчи, кайсынысы сени көбүрөөк коштоп жүрөт?
Асема: - Көп күлөт болушум керек. Тамашалап, ажыккыстанып, Акжолду кытыгылап, сүйлөгөнүн, баскан-турганын туураганды жакшы көрөм. Бир адаты бар, колу менен шилтеп, кесеп сүйлөйт. Анысын урушуп жатып калтырдым. Дагы бир адаты, кулагынын артын кармай берет. Ошонусу жакпайт.